Niinistö kertoi aamulla MTV:n Huomenta Suomen haastattelussa, että Afganistaniin olisi palautettu useita perheitä, joissa oli lapsia. Myöhemmin hän tviittasi, ettei lapsia ilmeisesti ollutkaan mukana ja pyysi anteeksi väärää tietoa.

Poliisi tiedotti jo aamulla, että eilisestä palautuslennosta Afganistaniin on liikkunut väärää tietoa. Ylikomisario Hannu Pietilä sanoi STT:lle, että palautettujen ikähaarukka oli 18 vuoden ja lähes 60 vuoden välillä. Poliisin tietojen mukaan kukaan ei myöskään ollut raskaana.

Pakkopalautuksia vastustavat mielenosoittajat tiedottivat vielä tänään aamulla, että palautetuissa olisi ollut mukana lapsia. Mielenosoittajia edustava Aleksi Pahkala kertoo STT:lle, että silminnäkijöiden mukaan poliisiautoon Pasilassa olisi lastattu myös lapsia. Lasten noususta koneeseen Pahkalalla ei kuitenkaan ollut varmaa tietoa.

Poliisi käytti Pasilassa kaasua



Palautuslentoja tehty tänä vuonna kuusi



Suomi palauttaa kotimaihinsa sellaisia ihmisiä, jotka ovat hakeneet Suomesta turvapaikkaa, mutta joille sellaista ei ole myönnetty, koska antamiselle ei ole ollut perusteita. Ministeriön mukaan ketään ihmistä, jolla turvapaikkaprosessi on kesken, ei palauteta Suomesta.

